প্রচণ্ড ঠান্ডা উপেক্ষা করে পর দিন ২৩ নভেম্বর সকালে ঘুম থেকে উঠলাম। বাথরুমের পানি বরফের মতো ঠাণ্ডা মনে হল। পূর্ব দিকে দুই পাহাড় শ্রেণির মধ্য দিয়ে সূর্য উঁকি দিয়েছে। চার দিক হালকা কূয়াশা আছে। পাহাড়ের ঢালুতে ঘাসের উপর জমে আছে সাদা সাদা পানিকণা। গত কাল গোধূলিতে এ মুশিকি উপত্যকার ব্যান-ইন্জিনিয়ার ক্যাম্পকে যতটা সুন্দর মনে করেছিলাম বর্তমানে এটা তার চেয়ে অনেক বেশি সুন্দর ও সজিব লাগছে।